โบรกฯเชียร์ “ซื้อ” EKH ชี้กำไรไตรมาส 3/62 “นิวไฮ” แตะ 48 ลบ. ชูเป้า 9 บ.
โบรกฯเชียร์ “ซื้อ” EKH ชี้กำไรไตรมาส 3/62 “นิวไฮ” แตะ 48 ลบ. ชูเป้า 9 บ.
โบรกฯเชียร์ “ซื้อ” EKH ชี้กำไรไตรมาส 3/62 “นิวไฮ” แตะ 48 ลบ. ชูเป้า 9 บ.
31 ต.ค. 2562

บริษัทหลักทรัพย์ ฟิลลิป ประเทศไทย จำกัด (มหาชน) เผยแพร่บทวิเคราะห์ บริษัท เอกชัยการแพทย์ จำกัด (มหาชน) หรือ EKH โดยคาดการณ์กำไรไตรมาส 3/62 ทำนิวไฮที่ระดับ 48 ล้านบาท เพิ่มขึ้น 4.6% เมื่อเทียบกับงวดเดียวกันของปีก่อน และ 23.7% เมื่อเทียบกับไตรมาสที่ผ่านมา โดยรายได้เพิ่มขึ้น 22.2% เมื่อเทียบกับงวดเดียวกันของปีก่อน และ 7.7% เมื่อเทียบกับไตรมาสที่ผ่านมา
ทั้งนี้ เนื่องจากเป็นช่วง High season ของธุรกิจ, ลูกค้าใช้บริการเพิ่มมากขึ้น ต้นทุนเพิ่มขึ้น 21.0% เมื่อเทียบกับงวดเดียวกันของปีก่อน และ 3.3% เมื่อเทียบกับไตรมาสที่ผ่านมาคิดเป็น GPM ที่ 46.0% ดีขึ้นจากไตรมาส 3/61 ที่ 45.5% และไตรมาส 2/62 ที่ 43.7%
ขณะที่ SG&amp;A สูงขึ้น 50.3% เมื่อเทียบกับงวดเดียวกันของปีก่อน และ 5.2% เมื่อเทียบกับไตรมาสที่ผ่านมา จากศูนย์ IVF พระราม 9 และอาคารกุมารเวชแห่งใหม่ ทำให้เทียบต่อรายได้ขยับขึ้นที่ 21.7% จากไตรมาส3/61 ที่ 17.6% แต่น้อยกว่าไตรมาส2/62 ที่ 22.2%
อย่างไรก็ตาม ประเมินแนวโน้มไตรมาส 4/62 อ่อนตัวลงเมื่อเทียบกับไตรมาสที่ผ่านมา ตามฤดูกาล แต่หากเทียบกับช่วงเดียวกันกับปีก่อน เติบโตดีกว่าที่คาดการณ์ก่อนหน้าจากความกังวลต้นทุนและค่าใช้จ่ายน้อยกว่าคาด ดังนั้นทางฝ่ายวิจัยถึงปรับกำไรทั้งปีขึ้นเล็กน้อยเป็น 161 ล้านบาท เพิ่มขึ้น 42.9% เมื่อเทียบกับงวดเดียวกันของปีก่อน  แนะนำ “ซื้อ” ให้ราคาพื้นฐานปี 63 ที่ 9 บาท